text stringlengths 0 17.2k |
|---|
joni ulemfinda no kumfinda ukamona nga wapola ifyo nkakucita pamo na ulya wine kolwe mubembushanya nankwe |
ulucelo joni asamba alungama na ku ncito yakwe janet wena te wakubuka na pa beti bukomenemo ne sembe ukucini pamwabo |
ilyo janet amona ukuti umulume aya ku ncito lyena na nganda yayanguka |
papita fye inshita inono abuuka alatontonkanya ifyakucita |
amafundisho aleumfwa kuli bakapenta aya kupata icupo no bufyashi yaisula umutima paa alafuluka nefyo aleyangalila ilyo ashali ashilaupwa |
atontonkanya ifyo joni akamucita pali bumpulamafunde bwakwe apo pene kwati bushilu bwamwikata apanga ukubutuka apo pene |
umwabela ishamo ubu bushiku joni akupwike fye pa kuya ku ncito alaba no kusenda inkoloko yakwe iyo ashitile pali e twenty three ten |
kwena umutima tawakalipishe atile ndeisaisanga nga nainuka ubushiku bwa lelo nakulaipusha inkoloko ku musungu wandi na banandi |
kanshi tata inkoloko iyo ubo bwine bushiku ileloloma papitile inshitantali pa kuilondola nakabili |
janet apo pene atendeka no kulonga utupe twakwe umo ali eka mu nganda |
alonga amalaya yakwe yonse muli sutikeshi akaka na mabulangeti yabili na mashitibeti |
kuti ati aloleshe mumbali amona inkoloko yakwa joni pa tebulo |
aibula ayalaula ulunkumbwa bwamwishila nayo alonga na muli sutikeshi |
na tumbi utupe twakwa joni uto ashakwatile na mulimo alongala kumo |
kuti cilya ati emye katundu aumfwa kufina e pa kufumina panse ku kufwaya utwaice tutatu tuleteya boola atwita pamo twaisa fye ulubilo |
atweba ati aleni batata njafweniko ukusenda utupe utu ku stesheni ya basi ndeyamulipila |
tatifine ni sutikeshi na mabulangeti epela |
abaice basumina basena na fyonse balaya |
ne ndalama e twenty four isho joni asungile mu nganda janet abulapo tens asenda |
lilya bafika ku citesheni ca basi bamona na motoka wine uwa kuya ku ndola ali mupepi no kwima |
kondalita pa kumona kapenta wawama filya afuma na muli motoka ati ni shani basisita muleya kwi |
janet mukwai ndeya ku ndola |
kondakita apoka ifipe afibika pa mulu wa basi |
namutekenya kuti alolesha ukulefuma janet alaswa ku mafiga yakwe nomba alolekesha amona ukuti ali ne fumo mu mutima ati no kuti |
eya mwandi mayo kanshi uli muntu winewine tauli kapenta |
janet cilya aikala pa cipuna na basi aima kondakita ayaiminina mupepi na janet |
alamwipusha ati bushe basisita mwakala mu ndola mwine |
janet iyoo mu ndola neyaikilamo fye pa kunina ishitima lya kuntwala ku lusaka uko njikala |
kondakita oh muli bena siti lusaka bushe muli balenje |
janet iyoo ndi munsenga kuli batata kabili ndi mushona kuli bamayo |
kondakita yaba basisita ifyo mwaishiba icibemba ee alai ne ndeti fye muli ba ku lubemba kukati |
janet nasambilila fye kabili no mulume wandi mubemba |
kondakita oh kanshi mwalyupwa cinecine |
janet nga finshi mwamona ifyo nshingopilwa |
kondakita awe nkashi yandi |
pantu abengi muno kalale abawama umusango uyu |
ukucila abatula lubali ulu lwine mwalumbula |
tabafulila kuupwa bena bafwaisha fye ukwangalisha |
shimona we nkashi yandi iwe ifyo ucindeme neco uli pa bukulu |
ala kwena eko twasasa few babemba ku kufwaisha abana |
janet amwentulako fye alasuba kondakita kilishi ati |
ala mukwai bushe umwana wa muntu uwafyalwa ubuntungwa e wingalaenda icendeende bulya bupuba ubukalamba sana |
basi ico alebutukisha takokwele ukufika mu ndola |
janet ico ashaishibe ukwakwikala pa kulolela ishitima lya ku lusaka cilya afuma muli basi |
aipusha kondakita ati bushe uko balolela ishitima nikwi kabili lili no kwima nshita nshi |
kondakita sisita ishitima lilefika ubushiku sana |
e mukuti inshita yonse ii muleyaikala ku wetingilumu ku citesheni |
bushe tamwaba abo mwaishiba muno ndola |
janet iyoo mukwai nelyo fye umo nshishibe no kwakulola nga nafuma pano |
kondakita kanshi linden mwisakamana twalaya nenu kwa nkashi yandi eko muyeikala mpaka ndemubwesha ilyo ishitima lileisa |
janet baima na kondakita kwa nkashi yakwe |
nkashi kwa kondakita apokelela janet bwinobwino ena aletontonkanya ukuti cisotwe ni bukwe bwakwe |
kondakita alaeba nkashi yakwe ati aba twaisa nabo niba ico ashishibe ishina lyakwa janet |
epa kwipusha ati sole basisita bushe nimwe bani ishina |
janet ico ashalefwaya ukuisokolola aputa ilya kuputa ati nine margaret zulu |
kondakita eya ba margaret zulu tufumine nabo ku mufulira uko bekela na balume babo ababemba nga fino fine na ifwe tuli |
baleya ku kumona abafyashi babo ku lusaka |
ico bashakwata bantu babo muno ndola euku naisa nabo kuno pakuti eko batale batuushe mpaka ne shitima lise |
ala mukwai nkashi kwa peter mwansa e shina lyakwa kondakita nao aba uwaponsela |
kuti kalekale ne cakulya nacipya ba peter na janet bapembuka |
inshita cilya iyakuya ku shitesheni janet asantika nkashi yakwa peter mwansa pa kubapokelela cisumacisuma |
kabili baima na peter ukuya ku shitesheni peter aya nasenda icipe cakwa janet |
mu nshila bakumana na banakashi batatu abalefuma ku shitesheni |
kuti bati bakutike baumfwa balelanda abati abanakashi ba muno nshiku nabafya sana tabalefwaya kwikala na baume iyoo |
uyu twaumfwa abutwike lelo ku mufulira ku muleme wakwe kabili baleti ali na pa bukulu |
umwanakashi umbi ayankula ati alai ne ulya acilashimika mukaaya atile apo bekala na pabutwike umwanakashi wine uyo ni mupepi |
abene bali bamulumbula ne nshina nampo nga bacilati joni aya bacilati janet mulume ni joni |
janet apo atemwa pa kumfwa ukuti ishina alumbwile kuli kondakita ni limbi |
na kondakita wine tatungenye nelyo kamo ukuti ni uyu wine tuli nankwe |
kwena peter asuka abepusha ati nga kanshi uko mwaumfwa amashiwi ya musango uyo nikwi |
umwanakashi umo ati twaumfwa ku baisa ne shitima ukufuma ku mufulira |
mukwai abati umukashana wa kantu nasendela umulume utupe tonse nakalyanakalya |
janet aikatwa no mwenso ukalamba pa kwishiba ukuti ukufyuka kwakwe nakwishibikwa |
peter ena atendeka ukwebaula abanakashi abafyuka ku balume babo janet alesuminishako ilya nkulilishi |
cilya baponena mu musebo wa tayala na motoka umo ifi afuma kunuma |
cilya apalama apali janet na peter anasha no lubilo |
janet pashele panono ukuti abutuke wena ati nalimo ni bakapokola batumine ukumufwaya atemwa ni joni wine namukonka |
janet aumfwa ishiwi ilyo aishiba lyamuposha aliti shimwapoleni na mrs bowa |
uyu aposha janet ni japhet daka nga muleibukisha ulya abasendele ukubatwala ku lusaka ku bwinga |
umwenso elyo wacila kuli janet wena atontonkanya ukuti eo joni atuma ukwisa mubwesha lelo pa kufyuka kwakwa janet taishibepo nelyo kamo |
daka aipusha janet ati ni shani ba mrs bowa muleya kwi |
janet naya ku lusaka ku kumona bamayo |
daka oh kanshi tuli fye lumo lwa ba nkonshi na bampelembe |
na ifwe bene no munandi uyu eko tuleya |
twawisha akasuba ku mulandu wa kuwaya motoka |
nomba twayashita amafuta nga twashita ninshi e mile twaya |
natucelwa sana tulefwaya ukuyafika ku maca |
janet iye mayo ba daka wesu shimwingampelako lifiti namupapaata ni musha wenu |
daka nga katundu ali kwi |
janet apoka katundu kuli peter asantika no kusantika |
mu mutima ati no kuti bwali bwandi waya amalunga |
apo janet te pa nsansa pa kusanga tafikile ku citesheni ce shitima uko aumfwa ilyashi lya nkubula mutima lyapoma nge cipoma |
kabili atemwa nganshi pa kumona ukuti daka teshibe nelyo kamo pa mulandu wa kufyuka kwakwe |
peter nao uo beshile nankwe teti atolepo na kamo pantu ishina ilyamulumbula daka nalyo lya mrs bowa |
awe mukwai janet wesu alatasha na malaika mulinshi wakwe |
daka anyanta na ku cela baenda bushiku bonse muli ba one koloko bafika na mu lusaka |
janet tafwaile kufikilila kumwabo alomba daka ukuti amutwale kwa clara nkosi ati |
kambalile ku munandi kumwesu nebwelelako akasuba nga nasamba nafwala na bwino |
clara apapa nganshi pa kumona janet pa nshita ii |
awe clara apokelela umunankwe amupela ne cakulya |
Subsets and Splits
No community queries yet
The top public SQL queries from the community will appear here once available.